
§ 6 SWSchulV (Brandenburg) — Serbske šule
Sorben/Wenden-Schulverordnung
Landesrecht Brandenburg
Stand: 23.08.2026 (konsolidierte Textfassung, kein amtliches Inkrafttretensdatum)
(1) Šule, kótarež pó § 5 pódstawk 2 Bramborskeje šulskeje kazni na wósebnu wašnju pósrědnjaju a spěchuju serbsku rěc a kulturu a to dosegajucy w šulskem programje dopokazuju, mógu pó pśizwólenju šulskego amta se pomjeniś „Serbska šula“. W tych šulach maju stawizny, kultura, mjeńšynowe pšawa a aktuelne žywjenje Serbow se dłymjej do kubłańskego źěła zapśimjeś.
(2) W serbskich šulach ma se wuknicam a wuknikam pśizwóliś móžnosć, aby dostali w nanejmjenjej jadnom pśedmjaśe wucbu w dolnoserbskej rěcy pó § 5 pódstawk 1. We wšyknych w nimskej rěcy pódawanych pśedmjatach góźinskeje tofle a na šulskich zarědowanjach deje fachowe zapśimjeśa a wobchadne wobroty ako teke zapśimjeśa wšednego dnja se w pśiměrjonej rozměrje teke w dolnoserbskej rěcy pósrědnjaś. Žycenje, chójźiś na wucbu w serbskej rěcy na jadnej serbskej šuli jo wažny pedagogiski zakład pó § 106 pódstawk 4 sada 3 cysło 3 Bramborskeje šulskeje kazni.

